Rikunarita-ORG/Wikinium huggingface dataset:
# 測地線

**測地線**，或曰**短距線**，相接兩點之最短曲線也。

觀乎歐氏幾何，測地線咸直線也。至若球面幾何，南極、北極之短距線，大圓也。

光順短距線而行，然觀星之時，得知其線莫直，故宇宙乃非歐幾何耳。

幾何術語

點｜
頂點｜
相切｜
線｜
直線｜
曲線｜
測地線｜
切線｜
圓錐曲線｜
拋物線｜
雙曲線｜
螺線｜
螺旋 ｜
面｜
平面｜
曲面｜
切面｜
三角形｜
四邊形｜
多邊形｜
圓｜
弦｜
橢圓｜
體｜
長方體｜
立方體｜
棱錐｜
正多面體｜
錐體｜
柱體｜
球｜
橢球｜
角｜
邊｜
高｜
長｜
距｜
周界｜
面積｜
體積｜
圓周率｜
黃金分割｜
相似｜
全等｜
平行｜
垂直｜
平行公理｜
勾股定理｜
歐氏幾何｜
尺規作圖｜
非歐幾何｜
球面幾何｜
雙曲幾何｜
流形｜
坐標幾何｜
射影幾何｜
仿射幾何
# 地圖

坤輿萬國全圖
**地圖**，以算術之法而畫，而後從簡誌符，自然、人文，悉載紙上。地者，輿也。故古亦謂之**輿圖**。昔者地圖悉二維，特載其縱橫而已。後亦有三維之地圖，載乎計算機。地圖既刊，車輿船艦可以行，商賈貿易可以通。

## 古今

中古之「T-O地圖」
地圖源始，蓋可溯至石世。地圖之雛形，見於安納托利亞之域，在土爾其南，其時蓋公元前六千年。今地圖純爲格致之學。然古者泰西，地圖則神學之畛域。古之地圖，繫三才於一紙。如中古基督教有「T-O地圖」，置其聖地耶路撒冷於中央，喻天下皆上帝之軀體也。

中華之地圖，始於先秦，載於《左傳》《山海經》。時西周立，召公畫圖以建洛邑。《周官》曰：「地訟，以圖正之。」此用地圖以封邦建國之謂。《管子》曰：「凡兵主者，要先審之地圖。」又曰：「行軍襲邑，舉錯知先後，不失地利。」《戰國策》載荊軻秦王事，荊軻即進地圖以近秦王。晉裴秀作《禹貢地域十八篇》，創「製圖六體」，奠中華地圖之基。

玄攡輿地，以得山川形貌城池周道云者，此「概括地圖」也，又名「綜合製圖」。今有通運圖、航行圖、鐵道圖、旅行圖，各地測繪之，然後售世。地圖亦用諸兵戎。夫方今製圖之法，始於地理之大發現。後有軍事圖，格致之風，用是興盛，遂有專題之地圖。宇內萬國，其爭訟媾和，亦見乎地圖。故畫界之所以，亦聽政治之好惡，用抑揚主權。至地圖之製作、使用云者，亦可研究，此地圖學也。

## 方位

泰西之古地圖
古中國之地圖，嘗用南上北下東左西右之制，後迺更作北上南下西左東右。

泰西舊圖，多以上為北。然特例如下：

* 極地之圖，以中心為極。
* 航行之圖，常以方位投影編之。
* 特殊之圖，以相異投影制，其方位從經緯。
* 古者，非西方地圖，其表示方位之法各異。
* 南半球諸國，以南爲上。
* 亦有含指標之圖。

## 比例

比例尺，所以測地圖
輿圖者，縮地以爲袖珍。故常置比例尺，以知其實距。比例尺愈大，其圖愈詳。比例尺之形也有四：數、文、圖、非常。

* 數：以阿拉伯數書之。如「1:10000」或「1/10000」。
* 文：以漢字書之。如：「萬分之一」，抑「圖中一釐米等於實地一千米」。
* 圖：以線段之形，表長之距。
* 非常：非常形以示之。譬「變比例尺」及「無級別比例尺」。

## 投影

投影之原理
大輿若丸，不可平之。故欲現山河於地圖，必以算術之法畫之。是為地圖投影，或曰投影法。

投影。虛構平面於輿地之外。輿地有其表，則變地表之狀，載於此面，遂得地圖。故無投影，無得地圖。然既投影，毋可不變長、形、面，故投影與變形並存。

今投影之法多矣。以眾之意分之，為方位、圓柱、圓錐、偽方位、偽圓柱、偽圓錐、多圓錐、等角、等積，如此云云。

## 據

* 《地圖設計與編繪》。祝國瑞、郭禮珍、尹貢白、徐永利纂。武漢大學出版社。西曆二〇〇一年。ISBN 7-307-03285-6。
* 《新編地圖學教程》。蔡孟裔、毛贊猷、田德森、周占鰲纂。高等教育出版社。西曆二〇〇〇年。ISBN 7-04-007263-7。

## 註

|  |  |
| --- | --- |
|
 | 聲音動靜，具錄於**維基共享︰地圖** |
# 球

球
**球**者，面上之點，俱與心等距也。

凡直接面心者，曰半徑，其長咸同耳。

面上二點相接，其貫心者，曰徑。

球與平面之交，圓也。

## 拓撲

球，範空間之本也。

閉球，球面並球內也；開球，球內也。

一維之球，線段也；二維之球，圓也；三維之球，球也。更高維者，莫之能示也。

三維以上之球面，咸單通連閉流形也。廣義龐加萊定理有云：「三維以上之單通連閉流形，咸同胚球面也。」

幾何術語

點｜
頂點｜
相切｜
線｜
直線｜
曲線｜
測地線｜
切線｜
圓錐曲線｜
拋物線｜
雙曲線｜
螺線｜
螺旋 ｜
面｜
平面｜
曲面｜
切面｜
三角形｜
四邊形｜
多邊形｜
圓｜
弦｜
橢圓｜
體｜
長方體｜
立方體｜
棱錐｜
正多面體｜
錐體｜
柱體｜
球｜
橢球｜
角｜
邊｜
高｜
長｜
距｜
周界｜
面積｜
體積｜
圓周率｜
黃金分割｜
相似｜
全等｜
平行｜
垂直｜
平行公理｜
勾股定理｜
歐氏幾何｜
尺規作圖｜
非歐幾何｜
球面幾何｜
雙曲幾何｜
流形｜
坐標幾何｜
射影幾何｜
仿射幾何
# 倫敦

| 倫敦London |
| --- |
| 倫敦之所在 |
| **歸屬：** | 英國 |
| **所屬**： | 英格蘭 |
| **執事**： | 市長簡世德 |
| **用語**： | 英語 |
| **人口**： | 八百六十七萬餘 |

倫敦塔橋
**倫敦**者，英國之都也，處乎泰晤士河畔。城內有口凡七百餘萬，計及郊則千餘萬焉。自羅馬人立斯城，已為英格蘭之要地。千年以還，掌乎舉國之命脈，英國文藝復興、工業革命、哥德復興式等，悉肇於斯。觀乎西敏寺、倫敦塔、格林威治古城等，古色古香，引人入勝；而市民摩肩接踵，商旅雲集，是故古雅繁華，可謂融於一地焉。

## 通運

倫敦地鐵，凡十一轍，計四百一十七公里。
# 臺北市

| 臺北市 |
| --- |
|

|  |  |
| --- | --- |
|  |  |

 |
| 臺北市之所在 |
| **歸屬：** | 中華民國 |
| **屬地**： | 十二區 |
| **治所**： | 信義區 |
| **執事**： | 蔣萬安 |
| **用語**： | 官話 |
| **人口**： | 二百六十八萬 |

**臺北市**，乃中華民國之京，制為直轄市。地處臺灣之北，四境盡為新北所環，實全島政令所由出也。

其城肇建於清康熙四十八年，後日人毀其城郭，獨餘四門。迭經清、日與民國遞嬗，戶口日繁，市區益盛。

邑內形勝，若陽明山、淡水河，暨總統府、中正紀念堂、臺北一零一、臺北小巨蛋、臺北巨穹館諸景，皆名播遐邇。

## 史

光緒元年，始置臺北府。四年，知府林達泉相度地勢，議築城於艋舺、大稻埕間，以立署祠。八年，命臺灣兵備道劉璈督建，越二載乃成。二十六年，值市區改正，堙城壕，隳城垣，西門盡毀。

## 政區

臺北市政區圖
大正九年區域改革，以艋舺、大稻埕、城內三市街為礎，置臺北市。昭和十三年松山庄併入臺北市。民國三十四年臺灣光復，置臺北市，屬臺灣省轄，分城中、延平、建成、大同、中山、松山、大安、古亭、龍山、雙園十區。五十六年陞格直轄市。五十七年，十區統合十六區，陽明山管理局所屬士林鎮編為「士林區」、北投鎮編為「北投區」。臺北縣七星區南港鎮編為「南港區」、內湖鄉編為「內湖區」。臺北縣文山區景美鎮編為「景美區」、木柵鄉編為「木柵區」。七十九年，十六區統合十二區，龍山區、雙園區、古亭區西側、城中區之三里併為「萬華區」。城中區、古亭區中併為「中正區」。古亭區東側併入大安區。景美區、木柵區併為「文山區」。建成區、延平區併入大同區。松山區之南，置信義區。

臺北市十二區列如下。松山區、信義區、大安區、中山區、中正區、大同區、萬華區、文山區、南港區、內湖區、士林區、北投區。以上十二區。

## 兼查

* 臺北捷運

## 它典

* 臺北市政府 互聯網檔案館存錄，時二〇一八年一月十九日。
# 亞細亞洲

亞洲所在
**亞細亞洲**，簡稱**亞洲**，方四千四百五十七萬有九千平方公里，人口四十一億有六千五百萬有餘，皆甲於天下，冠七大洲，陸地十分有三，人口三有二。

亞細亞也者，幅員遼闊，東西極距五時辰有餘，多居東北半球。其四周環海，東臨太平洋、南濱印度洋、西觸地中海、北環北冰洋。東北起白令海峽，對視美洲；東南遙望新畿內亞島，鄰大洋洲；西南隔非洲以蘇彝士運河、紅海；西北界歐洲以烏拉山脈、高加索山脈、裏海、黑海、愛琴海。

其高山、窪地、沙漠、島嶼無數，有珠穆朗瑪峰，舉世最高；有死海，舉世最低。其上國族繁多，興衰更迭，無代無之。今者凡四十七國，泱泱者，首以中國、俄羅斯、印度三國。

## 地理

其島之眾，廣布各洋，或群聚，或零星。於太平洋者，群島參差相連，狀似花綵，又曰**東北島弧**，計島嶼無數，具名者，曰阿留申群島，曰千島群島，曰日本列島，曰琉球群島，曰臺灣島，曰菲律賓群島，曰東印度群島。

## 國

**寰宇列洲**（太平洋諸島或不屬大陸，或屬大洋洲。）

|  |  |
| --- | --- |
|
 | 聲音動靜，具錄於**維基共享︰亞細亞洲** |
# 白令海峽

白令海峽鳥瞰
**白令海峽**者，間於亞洲極東迭日湼夫角與美洲極西威爾斯王子角之海峽，寬八十五公里，水深卅至五十公尺。連楚科奇海（北冰洋部份）與白令海（太平洋部分）。其中有代奧米德群島（Diomede Islands）。而其名得於丹麥探險者維他斯·白令。於西元一七二八年，白令任於俄軍時越之，故名之也。

嘗欲建一越白令海峽之橋，以聯美國阿拉斯加與俄國西伯利亞，可謂國際和平大橋。亦有人欲建一越白令海峽之隧。然海峽側皆荒蕪之地，故成本難收，今此類建築者，猶未定案也。

冰河時期，白令海平面低，遂成陸。今人以為，美洲印第安人之始祖乃亞洲獵者，循獸群之跡，而至北美居矣。